Ap-topp advarer LO mot moralisering
Kristiansens uttalelser om at norske kvinner gjemmer seg bak morsrollen når de velger deltidsstillinger er blitt møtt med krass kritikk fra blant annet Krf-leder Knut Arild Hareide og Høyres Julie Brodtkorp.- Det å jobbe redusert stilling for eksempel når du har små barn er en viktig rettighet i loven, og for den enkelte familie ofte en god løsning der og da. Det bør man la være å fordømme eller moralisere over, sier Aps arbeidspolitiske talskvinne Anette Trettebergstuen.I et intervju med Aftenposten hevder Kristiansen at kvinner bruker morsrollen til å hegne om et revir. - Kvinner bruker morsrollen som unnskyldning for å være hjemme. Når ammingen er over, burde det være like naturlig for far å ta ansvar som det er for mor, sa Kristiansen. PROTOKOLL:Har du valgt å jobbe deltid. Fortell om det her Trettebergstuen mener mye er gjort for å gi både mor og far få mer tid med barna. - Arbeiderpartiet har stått i front får innføre 59 ukers foreldrepermisjon med pappakvote, og det er vi som har sikret retten til å jobbe deltid når du har barn. Samtidig er vi fremover helt avhengige av at flere som jobber frivillig deltid går over i heltid dersom vi skal få dekket vårt behov for arbeidskraft, sier Trettebergstuen. - Vi skal bekjempe ufrivillig deltid. Derfor vedtar stortinget 4. juni flere nye kraftfulle lovendringer som sikrer retten til å jobbe heltid.Leder i Høyres kvinneforum, Julie Brodtkorp, mener LO må ta en del av ansvaret for at mange småbarnsmødre synes det vanskelig å jobbe fulltid.Også leder Eli Gunhild By i Norsk Sykepleierforbund er kritisk til utspillet. - Jeg er meget kritisk til å ansvarliggjøre den enkelte kvinne på denne måten. Heltidsjobb skal være regelen, men det er arbeidsgiver og arbeidstakerorganisasjonene som må legge forholdene til rette for dette. Det er urimelig å kaste ballen tilbake til kvinnene selv, sier hun til NTB. Men LO-lederen har også sine støttespillere i Aps stortingsgruppe: - Det er bra Gerd Kristiansen kaller en spade for en spade. For mange kvinner går i deltidsfellen, og blir der. Samtidig må tidsklemma for de med små barn forstås. Det er hektisk å være småbarnsforeldre. Løsningen på dette har vært økt fedrekvote og foreldrepermisjon, skriver stortingsrepresentant Karin Yrvin i en epost til VG. Til VG sier LO-lederen at hun syns debatten rundt uttalelsene har vært en stor avsporing. - Mitt utspill dreier seg ikke om småbarnsmødre, men om en kulturendring i norsk arbeidsliv. Det viktigste er setningen som kommer etter, hvor jeg sier at det burde vært like naturlig for far å ta ansvar når ammingen er over, sier Kristiansen.
Stortingsrepresentant Anette Trettebergstuen (Ap) advarer LO-leder Gerd Kristiansen mot å moralisere over kvinner som velger å jobbe deltid mens barna er små.